Það var hún Auðbjörg vinnufélagi minn og vinkona sem skoraði á mig að útbúa þessa köku fyrr í vetur eftir að hafa séð hana á erlendri bloggsíðu . Ég gat auðvitað ekki annað en orðið að ósk hennar einn daginn og mætti með þessa köku í vinnuna , henni og fleirum til mikillar gleði 🙂 Hér fyrir neðan er uppskriftin en ef þið viljið fremur notast við aðra súkkulaðikökuuppskrift / krem á milli er það í fínu lagi líka . Þessi skreyting með súkkulaðihjúp og Maltesers kemur einstaklega vel út og er bæði augnayndi ásamt því að vera algjört góðgæti . 1 bolli púðursykur ¾ bolli mjólk Súkkulaðihjúpur 300gr saxað suðusúkkulaði ½ bolli rjómi 185gr smjör við stofuhita 2 msk súkkulaðihjúpur ( uppskrift hér að ofan ) Aðferð – kaka Hitið ofninn 160 gráður og smyrjið um 20cm kökuform með smjöri . Setjið smjörpappír í botninn og hliðarnar . Setjið púðursykur , mjólk og smjör í pott og hitið á miðlungshita í nokkrar mínútur þar til blandan er slétt og fín , setjið í hrærivélarskálina . Blandið hveiti , lyftidufti , salti og bökunarkakói varlega saman við og skafið niður á milli . Setjið eggin útí , eitt í einu og blandið vel . Hellið í kökuformið og bakið í um 55 mínútur eða þar til prjóni sem stungið er í kökuna miðja kemur hreinn út . Aðferð – súkkulaðihjúpur Setjið súkkulaði , rjóma og smjör í skál og bræðið yfir vatnsbaði , hrærið mjög reglulega í blöndunni þar til hún verður jöfn og fín . Geymið við stofuhita í um 1 - 1,5 klst þar til hjúpurinn verður þykkur og glansandi . Aðferð – krem Setjið smjörið í hrærivélarskálina og þeytið þar til létt og ljóst . Bætið þá flórsykri og mjólk útí og þeytið áfram þar til blandan verður létt í sér . Bætið 2 msk af súkkulaðihjúpnum útí kremið . Skerið kökuna í 4 lög með kökuskera / hníf / tvinna . Smyrjið kreminu jafnt á milli botnanna og reynið að fylla jafnt út á kantana svo kakan verði slétt og fín að utan ( ekki er nauðsynlegt að setja krem ofaná eða alveg á hliðarnar ) Kælið kökuna í um klukkustund . Setjið hjúpinn sem hefur þykknað og fengið á sig glansandi yfirbragð á kökuna . Raðið Malteserskúlum þétt yfir alla kökuna . Gott er að notast við einnota gúmmíhanska því annars koma „ fingraför “ í kúlurnar . Ef hjúpurinn storknar of hratt til þess að kúlurnar festist við hann er hægt að dýfa hverri kúlu í smá afgangs hjúp / bráðið súkkulaði og festa hana þannig 🙂